السلام عليكم. بسم الله والحمد لله والصلاة والسلام على رسول الله البخاري ومسلم عن عبد الله ابن عمر رضي الله عنهما قال قال رسول الله صلى الله عليه وسلم بني الاسلام على خمس
شهادة ان لا اله الا الله وان محمدا عبده ورسوله. واقام الصلاة وايتاء الزكاة وحج البيت وصوم رمضان حديس بني الاسلام على خمس حديس مشهور جدا ومعروف واغلب الناس تحفظ الحديس
آآ من المعاني المهمة اللي عايزين نركز فيها في الحديس ده. هو معنى قول النبي عليه الصلاة والسلام بني الاسلام على خمس يعني في فرق يا شباب بين ان احنا
انت لو عايز تبني بيت مسلا آآ لازم يكون البيت ده له اساس في الارض وعلشان تطلع بالسقف لازم تعمل اعمدة هي اللي بتشيل السقف ده. اما تيجي تبني بيت لازم يكون فيه اعمدة
مش هينفع تعمل السقف من غير اعمدة ولو في عمود من الاعمدة الاساسية اللي شايلة السقف ده مش موجود السقف ده هيقع كله الاركان اللي في الحديث اركان الاسلام الخمسة دي اركان دي الاعمدة اللي شايلة الاسلام
حتى النبي عليه الصلاة والسلام لما اتكلم عن الصلاة خصوصا قال رأس الامر الاسلام وعموده الصلاة. يعني عمود الخيمة الفسطاط الخيمة اللي في النص كده في عمود شايلها هو اللي ماسكها. لو انت ضربت العمود ده. العمود ده الخيمة
كلها تقع ده الصلاة واركان الاسلام هي اللي شايلة الاسلام. زي ايه؟ النبي عليه الصلاة والسلام قال بني الاسلام على خمس. يعني فيه خمس اركان اساسية دي اللي شايلة لا
بعدها بقى في ايه؟ في واجبات في مستحبات في شعب من شعب الايمان آآ في آآ اخلاق معينة دي حاجات عارف زي ما انت ايه انت خلاص انت بنيت وعملت الاعمدة وطلعت بالسقف وبدأت بقى ايه تقفل بقى بالطوب وبعدين تعمل دهانات وبعدين تعمل الارض
توصل مية وتوصل الكهربا وتزبط الدنيا وتجيب تكييفات فايه انت بدأت تزبط المكان لكن الحاجات دي كلها لو اتشالت اصل البيت نفسه مش هيقع لكن الاركان الاعمدة لو ضربتها كل اللي انت عملته ده ايه؟ بينهار
لذلك لا تنفع كل بقى الاخلاق والمعاملات لو الاصل بتاع الاسلام مش موجود. يعني ده معنى مهم. ممكن واحد يقول ايه؟ والله انا ما بصليش او انا مش مهتم قوي ان انا مسلا احج او ان انا ما بصومش رمضان لكن انا طيب اوي واخلاقي حلوة واه لا انت في ركن من اركان
الاسلام الركن اللي الاسلام اصلا قايم عليه انت ما بتعملوش. فدي مشكلة. فدي معنى على رغم ان الحديث مشهور واحنا عارفينه لكن ممكن المعنى ده يغيب عن زهننا شوية ان معنى بني الاسلام على خمس يعني احنا مستشعرين يعني ايه؟ ان الاسلام مبني على الكلام ده على الاركان دي؟ طب ايه هي الاركان؟ بني الاسلام على خمس
وتشوف الخمس اركان اللي ربنا سبحانه وتعالى اختارها يبقى الاسلام مبني عليها وشف حكمة ربنا سبحانه وتعالى في اختيار العبادات دي خصوصا ان هي تبقى اركان اساسية لان هي هتبني جوة الانسان المسلم
معاني هتنفعه في كل العبادات يعني لو هو قدر يطبق الاركان الخمسة الاساسية بازن الله بعد كده هيبقى في العبادات هيقدر ان هو يعمل ده هيبقى سهل عليه. وده بيظهر حكمة ربنا سبحانه وتعالى في الاختبار. اختبار العبد
طب تعالوا نفكر يعني ايه الكلام ده؟ قال صلى الله عليه وسلم بني الاسلام على خمس شهادة ان لا اله الا الله وان محمدا عبده ورسوله. الشهادة قول باللسان وعمل بالقلب
ان انت تشهد ان لا اله الا الله وان محمدا عبده ورسوله وبعدين النبي عليه الصلاة والسلام قال واقام الصلاة اقام الصلاة الصلاة هي عبادة ايه؟ عبادة اه بالبدن عبادة بدنية
وهي قائمة على الفعل انت بتعمل حاجة في افعال وفيها اقوال فدي الصلاة فانت بتتدرب ان انت تفعل حاجة حاجة بالبدن فيها بزل مجهود واقام الصلاة المقصود هنا اللي هي ركن من الاركان هي الصلوات الخمس
ماشي طيب وبعدين قال اقام الصلاة وايتاء الزكاة. طب الزكاة عبادة ايه؟ الزكاة عبادة مالية انت هنا بتنفق حاجة انت بتحبها قال تعالى واتى المال على حبه قال قال تعالى وتحبون المال حبا جما
وانه لحب الخير لشديد فانت بتنفق حاجة بتتعلم الركن ده بيربيك ان انت تطلع حاجة انت بتحبها فهي عبادة مالية فيها بذل انت بتطلع المال بتخرج حاجة انت بتحبها طيب
ده الزكاة. يبقى اقام الصلاة ايتاء الزكاة. حج البيت حج البيت يجتمع فيها عبادة بدنية وعبادة مالية وفيها كمان الذكر القول فهي عبادة بدنية ان انت اه اه بتبزل مجهود يعني لو انت طلعت فلوس بس هي مش زي الزكاة
ما بطلعش فلوس بس لا ده انت لازم تعمل الاركان لو انت مستطيع بدنيا تعمل الاركان بنفسك وواجبات الحج وتروح وتطوف وتسعى وترمي الجمرات وتقف في عرفة وتروح على مزدلفة. فلازم تتحرك بالبدن
وطول ما انت ماشي قال فاذا قضيتم مناسككم فاذكروا الله في ذكر. فهي عبادة بدنية وعبادة مالية عبادة مالية انت بتصرف فلوس على انت المصاريف الحج وانت رايح وتتكلف والسفر والفندق والاقامة والاكل والشرب
كل ده هي عبادة بدنية وعبادة مالية فيها الذكر طبعا اخر حاجة الصوم وهي عبادة بدنية لكن من نوع تاني احنا قلنا الصلاة فيها فعل. لكن ممكن واحد يكون بيعرف يعمل
يؤدي الفعل ولكن ما يبقاش قادر ينتهي الكف الامساك الترك فالصوم بيربيك الركن ده بيربيك على المعنى ده ان انت تترك حتى في الحديث قال النبي صلى الله عليه وسلم ان ربنا سبحانه وتعالى قال في الحديث القدسي
قال ترك طعامه وشرابه وشهوته من اجلي ان يشوف العبد ازاي بيترك الطعام بيمسك بيكف عن الطعام والشراب والشهوة لله سبحانه وتعالى فهنا الاركان الخمسة الشهادة عمل باللسان وبالقلب وبعدين اقامة الصلاة اعمال بالبدن واعمال في في
الزكاة وفي الحج بالبدن والمال وصيام الكف كل ده بيربي العبد على معاني ودي الاعمال الاساسية اركان الاساسية للاسلام مبني عليها. فما ينفعش ان انت تكون بتترك الصلاة ما ينفعش ان انت بتصليش. ما ينفعش ان انت تكون مستطيع وعندك القدرة
البدنية والقدرة المالية وما تحجش. ما ينفعش ان انت تكون قادر وما تصومش رمضان. واحد يقول لك لا انا مش هصوم ده ركن من اركان الاسلام. الاسلام بتاعك ينهار الاسلام كله لو واحد ما بيصليش واحد ما بيزكيش واحد ما بيحجش وهو مستطيع. واحد ما بيصومش رمضان. وواحد مش محقق التوحيد شهادة
ان لا اله الا الله وان محمدا رسول الله هنا انت كده مش بتتكلم في حاجة من الايه؟ من الحاجات اللي هي المستحبات انت بتتكلم في حاجة اساس الاسلام. الاعمدة اللي شايلة البناء
عشان كده الحديس ده من الاحاديس المهمة جدا ان شاء الله نشوفكم في المقطع اللي جاي بازن الله. جزاكم الله خيرا. والسلام عليكم ورحمة الله وبركاته